Rendova

Rendova () – sala Saliamono salyne, Naujosios Džordžijos salų grupėje. Priklauso Saliamono Saloms, Vakarų provincijai. Yra į pietus nuo Naujosios Džordžijos, nuo kurios atskirta Blanšė sąsiauriu, į pietryčius nuo Rendovos yra Teteparė. Plotas – 411 km².

Sala vulkaninės kilmės, netaisyklingos formos. Paviršius iškilęs iki 1060 m. Salą dengia tropinės džiunglės.

Rendovoje 1999 m. gyveno 3679 gyventojai. Saloje vartojama austronezinė ughele kalba ir papuasinė touo kalba. Didesni kaimai: Au, Vanikuva, Mburuku, Eghelo.

Saliamono Salų salos